KOMMISSIONENS GENNEMFØRELSESFORORDNING (EU) Nr. 499/2011
af 18. maj 2011
om ændring af forordning (EU) nr. 945/2010 om vedtagelse af planen for tildeling til medlemsstaterne af midler, der skal debiteres 2011-budgettet, og som skal dække udgifterne til levering af fødevarer fra interventionslagrene til de socialt dårligst stillede personer i EU, og om fravigelse af forordning (EU) nr. 807/2010
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra f) og g), sammenholdt med artikel 4,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen (2), særlig artikel 3, stk. 2, og
ud fra følgende betragtninger:
(1)
En række medlemsstater har i henhold til artikel 3, stk. 5, i Kommissionens forordning (EU) nr. 807/2010 af 14. september 2010 om gennemførelsesbestemmelser for levering af levnedsmidler fra interventionslagrene til de socialt dårligst stillede personer i Unionen (3) meddelt Kommissionen, at de ikke vil kunne bruge visse mængder af de produkter, der blev tildelt dem i forbindelse med den plan for 2011, som blev vedtaget ved Kommissionens forordning (EU) nr. 945/2010 (4).
(2)
Efter artikel 3, stk. 5, i forordning (EU) nr. 807/2010 kan Kommissionen omfordele disponible ressourcer til andre medlemsstater på grundlag af deres ansøgninger og den faktiske anvendelse af de produkter, der er stillet til rådighed, og de midler, som blev tildelt i de foregående regnskabsår.
(3)
Da denne ændring af planen for 2011 gennemføres på et tidspunkt, hvor medlemsstaternes administrative ordninger for gennemførelse af planen snart bør være afsluttet, bør de mængder, der omfordeles, ikke indgå i beregningen af, om medlemsstaterne har opfyldt den forpligtelse, der er fastsat i artikel 5, stk. 1, i forordning (EU) nr. 945/2010 og artikel 3, stk. 2, andet afsnit, i forordning (EU) nr. 807/2010, til at have udtaget 70 % korn inden udløbet af fristerne.
(4)
Forordning (EU) nr. 945/2010 bør derfor ændres.
(5)
Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist -
VEDTAGET DENNE FORORDNING:
Artikel 1
Forordning (EU) nr. 945/2010 ændres som følger:
a)
Følgende stykke tilføjes i artikel 5:
»I forbindelse med uddelingsplanen for 2011 anvendes stk. 1 i denne artikel og artikel 3, stk. 2, andet afsnit, første punktum, i forordning (EU) nr. 807/2010 ikke for følgende mængder korn, der er oplagret i Finland:
-
12 856 tons, der er tildelt Italien, og
-
306 tons, der er tildelt Slovenien.«
b)
Bilag I og III ændres som anført i bilaget til denne forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. maj 2011.